  Майя Бывальцева Майя Бывальцева Удмуртиын 2023-тӥ арын умоятыны шуыса паркъёс, скверъёс понна куара сётон кутскиз. Элькунын улӥсьёс Ижкарысь, Глазкарысь, Воткаысь. Сарапулысь, Можгаысь, Уваысь но Эграысь 13 объектъёс пӧлысь одӥгзэ бырйыны быгато. Со сярысь улосвыл тӧролэн но кивалтэтлэн пресс-службазы ивортӥз. Элькунлэн тӧроез Александр Бречалов пусйиз, куара сётон – улон интыез умойгес карыны усто луонлык. « Кинлы ке 14 арес тырмымтэ ке но, нош куара сётыны со аресысен гинэ луэ, семьяен кенешонэ пыриськыны но мер интыез быръён пумысен асьсэслэсь мылкыдзэс вераны быгато. Таяз арын йӧскалык ӵектосъя 90 мер интыосты утялтом-умоятом, кылем арын куара сётонын вормем интыосын ужъёс матысь дыре кутскозы » Александр Бречалов, Удмуртилэн тӧроез Куара сётонэ пырисько: – Ижкарын – «Тишино» парк но Кызьпу арама (Берёзовая роща); – Глазкарын – 8 номеро гимназия вӧзысь нылпи площадка, Глинка ульчаысь Кызьпу арама но лулчеберетъя но спортъя «Победа» центр вӧзысь площадь; – Сарапулын – «Гора Урал» площадка, 21 номеро школа вӧзысь «Козий парк» но Сарапуллэн 200 ар тырмонэзлы сӥзем парк; – Воткаын – Юбилейной ульчаысь сквер; – Можгаын – шутэтскон паркысь нылпиослы шудон интыос; – Уваын – Пу скульптураосъя паркез умоятонолэн 2-тӥ яке 3-тӥ люкетэз; – Эграын – Иоанн Богословлы сӥзем черк вӧзысь инты но ёрос администрацилэн юртэз азьысь площадка. Куара сётон 30-тӥ куартолэзёзь нимысьтыз платформаын, муниципалитетъёслэн сайтъёсазы мыноз. Озьы ик ӵектосъёссэс дэмлам каръёсын но каргуртъёсын калыко интыосын волонтёръёс ужалозы. Со сяна, «ПоддЕРжка» ӵектослэн штабаз вазиськыны луоз. Ватсалом, куара сётон «Жильё и городская среда» йӧскалык ӵектослэсь «Формирование комфортной городской среды» прогроаммазэ быдэсъян улсын радъяське. Программалэн вить ар ӵоже ужатозяз Россиын 60 сюрс азбаръёсты но 23 сюрс мер интыосты тупатъязы. Таяз арын 10 сюрс пала объектъёсты умоятозы. Тодэ вайытом, 2022-тӥ арын умоятоно паркъёсты но скверъёсты быръёнэ миым Удмуртиын 65 сюрс пала адями пыриськиз. Тегъёс: Ижкар умоятон паркъёс куарасётон Удмуртия  